Diari Oficial de la Generalitat Valenciana


Sumari del DOGV 9087, del 19-05-2021 (2021/4639)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4639


Organisme emissor
:   Caixa Rural Nuestra Señora de la Esperanza d'Onda, SCOOP Crèd. V.

Tipus de document
:   Anunci

Informació pública de la convocatòria d'assemblea general ordinària. [2021/4639]  
En compliment de l'acord adoptat pel Consell rector d'aquesta entitat, i de conformitat amb allò que està legalment i estatutàriament establit, es convoca tots els socis de Caja Rural Nuestra Señora de la Esperanza de Onda, Sociedad Cooperativa de Crédito Valenciana, per a celebrar l'assemblea general ordinària, el pròxim dia 3 de juny de 2021, a l'Auditori municipal (Teatre Cinema Mónaco), situat a Onda, carrer de Cervantes, número 23, a les 18.00 hores en primera convocatòria, i a les 18.30 hores en segona, a fi de tractar dels diferents punts del següent  
  
Ordre del dia  
  
1r. Examen de la gestió social. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici 2020.  
2n. Acord sobre distribució de resultats.  
3r. Pla d'inversions i despeses de la Reserva de Formació i Promoció Cooperativa. Aprovar la liquidació del pressupost de 2020, així com el pressupost per a 2021, amb autorització perquè el Consell Rector aplique, provisionalment i proporcionalment, el Pla d'inversions per a 2022 en els mesos que transcórreguen de l'esmentat any fins que l'aprove l'assemblea general.  
4t. Elecció per a la renovació estatutària de membres titulars i suplents del Consell Rector.  
5é. Delegació i habilitació al Consell Rector per a elevar a instrument públic els acords de l'assemblea general que exigisquen tal formalitat o hagen d'inscriure's en els registres públics, així com per a executar aquests acords, i facultar-lo per a la interpretació, aplicació, esmena i desenvolupament dels acords que ho necessiten.  
6é. Suggeriments i preguntes al Consell Rector.  
7é. Decisió sobre l'aprovació de l'acta. Designació dels socis a aquest efecte.  
  
Onda, 27 d'abril de 2021.- El president: Salvador Calzada Feliu.  
  
Nota:  
Documentació: els comptes anuals, la memòria escrita de les activitats de la Caixa Rural, l'informe de gestió, l'informe d'auditoria i altres documents sobre els quals ha de decidir l'assemblea, estan a la disposició dels socis en el domicili social i en qualsevol de les oficines de l'entitat.  
Règim de consultes i horari: fins al dia de la celebració de l'assemblea inclusivament, de 09.00 a 14.00 hores, excepte els dies inhàbils. Els socis que ho sol·liciten per escrit tindran dret a rebre gratuïtament una còpia d'aquests documents abans de la celebració de l'assemblea.  
  
Covid-19: a conseqüència de la situació de crisi sanitària ocasionada pel coronavirus SARS-CoV-2, el Consell Rector recomana que majoritàriament els socis participen en l'assemblea general atorgant la seua representació, fins i tot amb les instruccions sobre cada assumpte de l'ordre del dia que, si és el cas, consideren pertinents, abans de la celebració de l'assemblea, i evitar acudir físicament, si així ho estimen oportú, al lloc on se celebrarà la reunió.